ОШ „СЛОБОДАН БАЈИЋ ПАЈА“

Н О В И К А Р Л О В Ц И

Главна бр. 31.

Дел.бр.: 13.

Датум: 18. 01. 2019. године

На основу чланова 99.,100. и 119 став 1. тачка 1) Закона о основама система образовања и васпитања (Сл.гласник РС бр. 88/2017 и 27/2018- др. закон ,) и члана 287 Статута ОШ „Слободан Бајић Паја“ Нови Карловци, бр: 99/1 од 27.02.2018. године, Школски одбор Основне школе „Слободан Бајић Паја” Нови Карловци, на седници одржаној дана, 18.01.2019. године једногласно, доноси:

### ИЗМЕНЕ И ДОПУНЕ СТАТУТА Основне школе „Слободан Бајић Паја“ у Новим Карловцима, 99/1 од 27.02.2018. године

### Члан 1.

После члана 27 додаје се поднаслов и члан 27а, који гласе:

„Ученичка задруга“

Члан 27а.

Школа може да оснује ученичку задругу ради развоја предузетничког духа, позитивног односа ученика према раду, повезивања наставе са светом рада, као и професионалне оријентације.

Рад задруге уређује се Правилима за рад задруге у складу са законом.

Школа може пружати услуге и продавати производе настале као резултат рада у Задрузи, као и уџбенике, прибор и опрему која је потребна за остваривање образовно-васпитног рада.

### Члан 2.

У члану 82. после тачке 25) додаје се нова тачка 26) која гласи:

“ 26) доноси пословник о раду школског одбора;

Досадашња тачка 26) постаје тачла 27.“

### Члан 3.

У члану 88. После тачке 14) додају се нове тачке: 15) 16) 17) и 18) које гласе:

„15) давање мишљења на одлуку о проширеној делатности школе;

16) предлагање представника у стручни актив за развојно планирање ;

17) мере превенције насиља и повећања сарадње међу ученицима, настaвницима и родитељима и укључивање родитења у рад школе;

18) анализа стања животне средине и акција за заштиту животне средине у складу са законом.

Тачка 15) постаје тачка 19“.

### Члан 4.

У члану 94. после става 1. додаје се став 2 који гласи:

„У приватној установи избор директора уређује се општим актом установе.“ а став 3 и 4 постају став 4 и 5.

### Члан 5.

У члану 108. После тачке 33) додају се тачке 34), 35), 36) ,37),38),39)40),41),42),43),44) и 45) које гласе:

34) утврђује поделу предмета на наставнике;

35) решењем утврђује време полагања испита и састав испитних комисија;

36) сазива и руководи седницама Наставничког већа;

37)заказује седницу школског одбора, уколико то не учини у прописаном року председник или заменик председника Школског одбора;

38)заказује седницу Савета родитеља, уколико то не учини у прописаном року председник или заменик председника Савета родитеља;

39)обезбеђује испуњеност услова за рад школе;

40)доноси распоред писмених задатака, у сарадњи са наставницима;

41)доноси план додатног и допунског рада, на предлог наставничког већа;

42)доноси распоред часова у сарадњи са наставницима и стручним сарадницима;

43)присуствује седницама и учествује у раду школског одбора, без права одлучивања;

44)даје овлашћење наставнику или стручном сараднику који га замењује;

45)издаје налоге запосленима за извршавање одређених послова и задатака у складу са законом и општим актима школе;„

Тачка 34) постаје тачка 46)“

Члан 6.

После члана 112 додаје се поднаслов и члан 112 а и 112 б који гласе:

„ Помоћник директора“

**Члан 112а.**

Школа може да има помоћника директора, у складу са нормативом којим се утврђују критеријуми и стандарди за финансирање установе.

Решењем директора на послове помоћника директора распоређује се настав­ник или стручни сарадник који има професионални углед и искуство у образовно-васпитном раду, за сваку школску годину.

**Члан 112б.**

Помоћник директора:

1) замењује директора у случају његове одсутности или спречености, на ос­но­ву овлашћења директора или Школског одбора;

2) организује, руководи и одговоран је за педагошки рад Школе;

3) координира рад стручних актива и других стручних органа Школе;

4) председава и руководи радом Наставничког већа и Педагошког колегијума, по налогу директора;

5) сазива и руководи седницом Одељењског већа, у случају спречености оде­љењ­ског старешине, без права одлучивања, по налогу директора;

6) обавља послове наставника или стручног сарадника, у складу са решењем ди­ректора;

7) издаје налоге запосленима у Школи, у складу с описом њихових послова;

8) обавља и друге послове по налогу директора.“

**Члан 7**

После члана 265 додаје се поднаслов и члан 265а, који гласе:

„ Престанак радног односа“

**Члан 265а.**

Радни однос у школи престаје у складу са законом , на основу решења директора и то :

1) радни однос запосленог у школи престаје са навршених 65 година живота и најмање 15 година стажа осигурања,

2) Запосленом престаје радни однос ако се у току радног односа утврди да не испуњава услове из члана 139. став 1. Закона о основама система образовања и васпитања или ако одбије да се подвргне лекарском прегледу у надлежној здравственој установи на захтев директора.

Запосленом коме престане радни однос из разлога утврђеног чланом 139. став 1. тачка 2) Закона о основама система образовања и васпитања, остварује право на отпремнину.

Запосленом престаје радни однос и у скаду са одредбама Закона о раду који регулишу престанак радног односа.

**Члан 8**

Измене и допуне Статута школе ступају на снагу осмог дана од дана објављивања на огласној табли школе.

**ПРЕДСЕДНИК ШКОЛСКОГ ОДБОРА**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милка Мрђа

Измене и допуне Статута школе објављене су на огласној табли школе дана 18.01.2019. године.

Измене и допуне ступају на снагу 26.01.2019. године.

Секретар

\_\_\_\_\_\_\_\_\_\_\_\_\_